बसने के 17 साल बाद भी श्रीरामनगर में नहीं बिछी पानी की पाइप लाइन
बोरखेड़ाके देवली अरब रोड पर 17 साल पहले ही श्रीरामनगर कॉलोनी बसनी शुरू हो गई थी। लेकिन, आज तक यहां के लोगों को पेयजल सप्लाई करने के लिए पाइप लाइन नहीं बिछाई गई। लोगों ने बोरिंग तो कराई, लेकिन बिना फिल्टर किए यहां के पानी को नहीं पिया जा सकता है। दूषित पानी की वजह से लोगों के कूलर में समय से पहले ही जंग लग रहे हैं। पानी में फ्लोराइड की मात्रा अधिक होने की वजह से लोगों को परेशानी हो रही है। यहां के लोगों ने अफसरों से लेकर जनप्रतिनिधियों से कई बार इस समस्या को उठाया, लेकिन आज तक इस समस्या का समाधान नहीं हो सका। जलदाय विभाग के अधिकारियों की माने तो यह कॉलोनी यूआईटी के अधिकार क्षेत्र में है और वहां यूआईटी की पाइप लाइन बिछाएगी। वहीं, यूआईटी सचिव का कहना है कि इस मामले को जल्द दिखवाया जाएगा।
2000 में जब कॉलोनी बसनी शुरू हुई तो लोगों को अंदाजा नहीं था कि पानी की समस्या से उन्हें इस कदर परेशान होना पड़ेगा। आज हालत यह है कि 125 मकानों में से अधिकांश में आरओ सिस्टम लगा है। लोगों ने पाइप लाइन के लिए प्रशासन से लेकर जनप्रतिनिधियों को मिनी अकेलगढ़ की जलापूर्ति से श्रीरामनगर को कनेक्ट करने के लिए कई मांग पत्र दे रखे हैं। अब तो मामले को वह राजस्थान संपर्क पोर्टल पर दर्ज करा चुके हैं। जहां से उन्हें समाधान की उम्मीद है।
सड़कके बिना रह लेंगे, लेकिन पानी मिनी अकेलगढ़ से चाहिए
कॉलोनीमें रहने वाले सीवेश खंडेलवाल, शिवराज मीणा, विनोद जांगिड़, गोविंद गौतम ने कहा कि कॉलोनी में अभी सड़क भी नहीं बनी है। वे बिना सड़क के चल लेंगे, लेकिन उन्हें मिनी अकेलगढ़ से पानी चाहिए। जो कि आसानी से उपलब्ध कराई जा सकती है। 200 से 300 मीटर की दूरी पर देवली अरब से रायपुरा मिनी अकेलगढ़ की बड़ी पाइप लाइन जा रही है। उस लाइन से श्रीरामनगर को कनेक्ट किया जा सकता है और कॉलोनी के घर-घर साफ पानी की सप्लाई पहुंचाई जा सकती है।
समस्या को लेकर लोगों में आक्रोश
कृष्णप्रसाद ठाकुर, सत्यनारायण मीणा, मुकेश मीणा, महावीर मीणा सत्यनारायण जांगिड़ ने बताया कि श्रीरामनगर को छोड़कर आसपास की प्रताप कॉलोनी, बालाजीनगर बृजविहार कॉलोनी में मिनी अकेलगढ़ की पाइप लाइन से जलापूर्ति की जा रही है। जबकि यह आवासीय कॉलोनियां बाद में बसी हैं। कॉलोनी को मिनी अकेलगढ़ की जलापूर्ति से जोड़ने की मांग वह सांसद ओम बिरला, विधायक भवानीसिंह राजावत, पार्षद राममोहन मित्रा कलेक्टर के सामने उठा चुके हैं।
^श्रीरामनगर कॉलोनी जलदाय विभाग का नहीं बल्कि यूआईटी के अधिकार क्षेत्र में है। यहां पाइप लाइन बिछाने का काम यूआईटी का है। -अरविंद खींची, एक्सईएन, जलदाय विभाग
^श्रीरामनगरकॉलोनी का मामला मेरी जानकारी में आया है। जल्द ही इस समस्या का समाधान कराएंगे। -सियाराम मीणा, यूआईटी सचिव
^श्रीरामनगर के लोगों की शिकायत है कॉलोनी में पाइप लाइन नहीं होने से उन्हें फ्लोराइड युक्त पानी पीना पड़ता है। इस समस्या का समाधान जल्द होगा। कॉलोनी के लिए जल्द ही पाइप लाइन स्वीकृत करवाई जाएगी। कच्ची रोड है तो उसकी जगह पर पक्की सड़क का निर्माण करवाया जाएगा।- भवानीसिंहराजावत, विधायक
बोरिंग का पानी इतना दूषित है कि कूलरों में जंग लग जाता है। बिना फिल्टर किए पानी पीने योग्य नहीं है।
श्रीराम नगर कॉलोनी में आज तक पेयजल के लिए पाइन लाइन ही नहीं बिछाई गई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva